نورعثمانیہ مسجد

نورِعثمانیہ مسجد (Nuruosmaniye Mosque)
() ترکی کے شہر استنبول کے ضلع فاتح میں واقع ایک 18 ویں صدی کی ایک عثمانی مسجد ہے۔ سن 2016 میں اسے ترکی میں عالمی ثقافتی ورثہ مقامات کی عارضی فہرست میں شامل کیا گیا تھا۔

یہ مسجد استنبول کے مشہور گرینڈ بازار کے مشرق میں واقع ہے ، یہ مسجد نور عثمانیہ کلیہ کا حصہ ہے جس میں ایک مسجد ، مدرسہ ، کچن ، مقبرہ ، لائبریری اور سبیل (واٹر فاؤنٹین) ہے۔ نور عثمانیہ کلیہ کی تعمیر کا آغاز سلطان محمود اول (1730-1754) کی حکومت کے دوران 1749 میں ہوا تھا اور اس کے بھائی اور جانشین سلطان عثمان سوم (1754-1757) نے 1755 میں مکمل کیا تھا۔ نور عثمانیہ کا نام ، قرآن پاک کی ایک آیت سے ماخوذ ہے "خدا آسمانوں اور زمین کا نور ہے" ، جو مسجد کے گنبد کے اندر لکھا ہوا ہے۔ اگرچہ معمار کی شناخت کے بارے میں کچھ تنازع موجود ہے ، اس پر اتفاق کیا گیا کہ معمار شمعون کلفا تھا جو یونانی نژاد تھا۔

 فن تعمیر 
اسے استنبول کی سات پہاڑیوں میں سے ایک پر تعمیر شدہ عثمانی باروق طرز کی مساجد کی ایک بہترین مثال میں سے ایک سمجھا جاتا ہے۔ اس کا آغاز سلطان محمود اول کے حکم سے ہوا جس کی ابتدا 1748 میں ہوئی تھی۔

نماز کا ہال ایک گنبد سے ڈکھا ہوا ہے جس کا احاطہ 25 میٹر اور بلندی 43.50 میٹر ہے۔ اس کلیہ میں دو مینار ہیں اور ہر ایک میں دو بالکونیاں ہیں۔ مسجد کا صحن گھوڑے کے نعل کی شکل میں تیار کیا گیا ہے ، جو اس وقت عثمانیوں کی مساجد کے لیے منفرد ہے۔ پچھلے باغ میں ایک مقبرہ ہے جو سلطان عثمان سوم کی والدہ شہسوار سلطان کے لیے تعمیر کیا گیا تھا ، جس میں شاہی کنبہ کے دوسرے افراد بھی مدفون ہیں۔

 تصاویر 

زمرہ:استنبول کی عثمانی مساجد
زمرہ:اٹھارویں صدی کی مساجد
زمرہ:ترکیہ کی مساجد
زمرہ:ضلع فاتح
زمرہ:کامنز زمرہ جس کا ربط ویکی ڈیٹا پر ہے
زمرہ:1755ء میں مکمل ہونے والی مذہبی عمارات
زمرہ:ویکی ڈیٹا سے مختلف مختصر وضاحت
زمرہ:ترکیہ کے عالمی ثقافتی ورثہ کی عارضی فہرست
زمرہ:سلطنت عثمانیہ کی باروک مساجد
زمرہ:1750ء کی دہائی میں مکمل ہونے والی مساجد
زمرہ:فنون اسلامی
زمرہ:1755کی معماری